
METODA PREIZKUŠANJA VREDNOSTI SORTE ZA PRIDELAVO
IN UPORABO (VPU) – OLJNA BUČA (Cucurbita pepo L.)
(UVHVVR - VPU/13/1)


[bookmark: _Toc160594232][bookmark: _Toc535407027]SPLOŠNI DEL

[bookmark: _Toc160594233][bookmark: _Toc535407028]Namen in cilji

Ta metoda podrobneje določa način preizkušanja vrednosti za pridelavo in uporabo (v nadaljevanju: VPU) sort oljne buče (Cucurbita pepo L.) za pridelavo semena za vpis v sortno listo Republike Slovenije (v nadaljevanju: SL). 

S to metodo se določajo postopki, po katerih se z opazovanjem, merjenjem in laboratorijskimi analizami ugotovijo kvalitativne in kvantitativne lastnosti preizkušane sorte, z namenom, da se oceni vrednost te sorte za pridelavo in uporabo v primerjavi s standardnimi sortami, v skladu s 43. členom Zakona o semenskem materialu kmetijskih rastlin (Uradni list RS, št. 25/05-uradno prečiščeno besedilo, 41/09, 32/12, 90/12-ZdZPVHVVR in 22/18; v nadaljevanju: ZSMKR) in 7. členom Pravilnika o postopku vpisa sorte v sortno listo in o vodenju sortne liste (Uradni list RS, št. 49/09, 96/09, 105/10, 88/11, 59/12, 16/13, 63/16 in 37/23; v nadaljevanju: Pravilnik).


[bookmark: _Toc160594234][bookmark: _Toc535407029]Izvajalec preizkušanja 

Preizkušanje VPU sort oljne buče izvede izvajalec preizkušanja, ki ga imenuje Uprava Republike Slovenije za varno hrano, veterinarstvo in varstvo rastlin (v nadaljevanju: Uprava). Posamezne faze preizkušanja VPU sort oljne buče (sortni poskusi na posamezni lokaciji, posamezna ocenjevanja in merjenja oziroma laboratorijske in druge teste) izvede s podizvajalci, v skladu z odločbo o imenovanju. 

[bookmark: _Toc160594235][bookmark: _Toc535407030]Sorte, ki se vključijo v preizkušanje

Preizkušanje VPU sort oljne buče se izvede pri sortah, za katere so bile na Upravo vložene prijave za vpis v SL. 

[bookmark: _Toc160594236][bookmark: _Toc535407031]Roki za prijavo, dostavo semena in velikost vzorca

Pri vlaganju prijav za vpis sort oljne buče v SL in zagotavljanju vzorca semena za preizkušanje VPU sort je potrebno upoštevati naslednje roke in količine:


	Rok za prijavo
	Rok za dostavo semena
	Količina semena za VPU (kg)

	1.2.
	1.3.
	0,5



Seme oljne buče za preizkušanje VPU brezplačno zagotovi prijavitelj sorte. Glede kakovosti in zdravstvenega stanja mora seme izpolnjevati minimalne zahteve, določene s Pravilnikom o trženju semena zelenjadnic (Uradni list RS, št. 114/22 in 34/25). Vzorec semena mora biti opremljen z naslednjimi podatki: ime ali žlahtniteljeva oznaka sorte, absolutna masa, kalivost in setvena norma. 



[bookmark: _Toc535407032][bookmark: _Toc160594237]Stroški preizkušanja

Prijavitelj je dolžan plačati stroške preizkušanja VPU neposredno izvajalcu preizkušanja. Višina stroškov je določena v Prilogi 1 Pravilnika. 

[bookmark: _Toc535407033]Tehnični podatki o sorti 

Za preizkušanje VPU sort oljne buče mora prijavitelj ob prijavi priložiti izpolnjen tehnični vprašalnik. Prijavitelj mora navesti tudi morebitne druge posebnosti sorte (npr. posebnosti glede gostote setve, tip habitusa, zgodnost, ipd.).  

[bookmark: _Toc160594238][bookmark: _Toc535407034]Trajanje preizkušanja

Preizkušanje VPU za vpis sorte oljne buče v SL poteka 2 leti na vseh lokacijah preizkušanja. 

Preizkušanje VPU sort oljne buče za vpis v SL se lahko na predlog sortne komisije, pristojne za oljnice in predivnice (v nadaljevanju: sortna komisija), podaljša za 1 leto oziroma na skupaj triletno obdobje preizkušanja. Razlog za podaljšanje preizkušanja so lahko neugodne vremenske razmere v posameznem letu preizkušanja in kadar sortna komisija na osnovi dvoletnih rezultatov preizkušanja ne more z dovolj visoko zanesljivostjo odločati o primerni VPU sorte. O predlogu podaljšanja preizkušanja je potrebno predhodno obvestiti prijavitelja. Lahko pa se preizkušanje podaljša tudi na predlog prijavitelja, v tem primeru stroški preizkušanja bremenijo prijavitelja.

[bookmark: _Toc160594239][bookmark: _Toc535407035]Lokacije preizkušanja

Preizkušanje VPU sort oljne buče se izvaja na lokacijah v različnih pridelovalnih območjih, in sicer:
· na območju severovzhodne Slovenije (SV) na 1 lokaciji in
· na območju osrednje Slovenije (OS) na 1 lokaciji. 

[bookmark: _Toc160594240][bookmark: _Toc535407036]Standardne sorte

Kot standardna sorta se določi sorta, ki izpolnjuje naslednja merila:

· biti mora razširjena v pridelavi;
· po namenu pridelave mora ustrezati preizkušani sorti;
· ob vključitvi sorte v preizkušanje mora imeti nadpovprečne rezultate glede količine ali kakovosti pridelka, odpornosti proti boleznim in škodljivcem ali glede druge lastnosti, ki pomembno vpliva na vrednost določene sorte za pridelavo ali uporabo.

Za vsako sorto, ki je prijavljena v postopek vpisa sorte v SL, se glede na podatke iz tehničnega vprašalnika določi najmanj ena standardna sorta, s katero se ta sorta primerja pri preizkušanju VPU. Če prijavitelj v prijavi navede posebne zahteve za preizkušanje sorte ali izpostavi posebne lastnosti preizkušane sorte, se lahko za preizkušanje VPU te sorte določi dodatna standardna sorta. V obdobju preizkušanja posamezne sorte se standardne sorte, s katerimi se preizkušana sorta primerja, ne spreminjajo, razen v izjemnih primerih na predlog sortne komisije.







[bookmark: _Toc160594242][bookmark: _Toc535407037]IZVEDBA POSKUSA

[bookmark: _Toc160594243][bookmark: _Toc535407038]Izbira in priprava zemljišča

Zemljišče mora biti izenačeno, brez mikro depresij in s čim manjšim nagibom. Na celotnem zemljišču je moral biti isti predposevek. 

Osnovna in predsetvena obdelava tal mora biti opravljena v skladu s Tehnološkimi navodili za integrirano pridelavo poljščin, ki jih letno objavlja Ministrstvo za kmetijstvo, gozdarstvo in prehrano. Pri osnovnem gnojenju se odmerke posameznih hranil prilagodi glede na založenost tal s hranili na podlagi predhodno opravljene analize tal (pH, P2O5, K2O, % organske snovi). Za oljne buče je priporočeno jesensko gnojenje s hlevskim gnojem.

[bookmark: _Toc160594244][bookmark: _Toc535407039]Zasnova poskusa

Pred izvedbo poskusa se vse sorte, ki bodo vključene v poskus (preizkušane in standardne sorte) razvrstijo glede na tip semena (golice, belice). Razvrstijo se na klasične sorte in hibride. Vse sorte se šifrirajo. 
Poskus se postavi po metodi naključnega bloka v štirih ponovitvah. Celotni sortni poskus na eni lokaciji se poseje isti dan. Setev se opravi ročno v optimalnem roku. Predvideni datum setve je med 1. 5. in 20. 5., globina setve je 2 in 5 cm, odvisno od tipa tal, vlažnosti tal in napovedi padavin. Poskus se seje vedno prečno glede na smer oranja. Poskus na eni lokaciji se zasnuje, kakor je prikazano v spodnji preglednici. 

	Dolžina osnovne parcele 
	10 m

	Širina osnovne parcele 
	2,8 m

	Površina osnovne parcele
	28 m2

	Razdalja med parcelami  
	280 cm

	Medvrstna razdalja  
	140 cm

	Število vrst  
	2

	Število obračunskih vrst
	2 

	Površina obračunske parcele
	28 m2

	Razdalja med bloki 
	3,0 – 4,0 m


             
2.2.1 Gostota setve

Ciljna gostota ob spravilu je 1 rastlina na m2 pri sortah in 1,4 rastline na m2 pri hibridih. Ciljno gostoto pri ročni setvi dosežemo s setvijo 2 semen na sadilno mesto, ki so v vrsti v razdalji 70 cm pri sortah in 40 cm pri hibridih. Ko rastline razvijejo prvi par pravih listov redčimo posevek na ciljno gostoto. 

[bookmark: _Toc535407040]Ukrepi po setvi

Če obstaja nevarnost škode zaradi ptičev na vzniklih rastlinah poskus prekrijemo z mrežo. 

[bookmark: _Toc185820921][bookmark: _Toc185820922][bookmark: _Toc160594245][bookmark: _Toc535407041]Oskrba poskusa

Obdelava tal, zaščita pred pleveli in škodljivimi organizmi, dognojevanje ter ostali tehnološki ukrepi, ki se izvajajo na poskusni parceli, morajo biti v skladu s Tehnološkimi navodili za integrirano pridelavo poljščin za tekoče leto in s smernicami dobre kmetijske prakse. 



[bookmark: _Toc160594246][bookmark: _Toc535407042]Spravilo pridelka

Spravilo pridelka se opravi, ko večina sort doseže tehnološko zrelost to je takrat, ko listi odmrejo in  jasno vidimo plodove z vrežami, istočasno se plodovi obarvajo rumeno. V normalnih letih to pomeni od konca septembra do druge polovice oktobra. Če temperature padejo pod - 3oC moramo poskus pobrati. 


[bookmark: _Toc160594247][bookmark: _Toc535407043]OPAZOVANJA, VZORČENJA IN MERITVE MED RASTJO

[bookmark: _Toc160594248][bookmark: _Toc535407044]Beleženje podatkov o poskusu

[bookmark: _Toc160594249][bookmark: _Toc535407045]Vremenske razmere v času poskusa
	Beležijo se povprečne temperature (v 0C) in padavine (v mm) po dekadah v času trajanja poskusa. Za primerjavo se navedejo večletne povprečne vrednosti iz poskusu najbližje meteorološke postaje.

[bookmark: _Toc160594250][bookmark: _Toc535407046]Datum setve

[bookmark: _Toc160594251][bookmark: _Toc535407047]Datumi ocenjevanj zdravstvenega stanja, opazovanj nastopa fenofaz

[bookmark: _Toc160594252][bookmark: _Toc535407048]Datum spravila

[bookmark: _Toc160594253][bookmark: _Toc535407049]Tehnološki ukrepi
Izvajanje zaščite pred pleveli in škodljivimi organizmi, gnojenje in drugi tehnološki ukrepi - npr. datum opravila/ukrepa; vrsta in količina uporabljenega FFS ali gnojila.

[bookmark: _Toc160594254][bookmark: _Toc535407050]Opazovanje in beleženje fenofaz

Opazovanje fenofaz

	Razvojna faza
	Opis

	Datum vznika
	Ko je pri posamezni sorti vidnih 50% rastlin 

	Začetek cvetenja 
	Pomeni datum, ko zacveti 10% rastlin posamezne sorte

	Konec cvetenja
	Pomeni datum, ko cveti še 10% rastlin posamezne sorte

	Fiziološka zrelost
	Datum ko se plodovi obarvajo rumeno in listi začnejo rumeneti oz. odmirati



[bookmark: _Toc535407051][bookmark: _Toc160594255]Opazovanja ostalih agronomskih lastnostih
Med trajanjem poskusa se opazujejo in beležijo lastnosti, ki so navedene v spodnji preglednici.

	Opazovana lastnost
	Opis

	Gostota rastlin pri redčenju 
	Preštejemo število rastlin vsake parcele po redčenju.

	Tip razraščanja
	Ob polnem cvetenju se oceni tip razraščanja. Preglednica z ocenami za razraščanje rastlin je podana v Prilogi 1, ki je sestavni del te metode.






[bookmark: _Toc160594258][bookmark: _Toc535407052]LABORATORIJSKE ANALIZE TER DRUGE MERITVE IN OPAZOVANJA OB IN PO SPRAVILU


[bookmark: _Toc160594260][bookmark: _Toc535407053]Določitev pridelka

Za določitev pridelka se določi masa semena v kg/parcelo tako, da se neposredno po ločevanju semena od plodov ter pranju stehta pridelek semena za vsako ponovitev posebej. Masa semena se določi na 0,05 kg natančno. Takoj po tehtanju se iz vsake ponovitve vzame po 1000 g vzorca in se ga v tanki plasti suši na 60oC do konstantne vlage. S tehtanjem določimo zračno suho snov. Za laboratorijske analize pripravimo povprečen vzorec vseh 4 ponovitev.

Pridelek se izrazi kot maso semena (v t/ha) z 9 % vlago, ki se izračuna na osnovi vsebnosti vlage v semenu in mase semena po ponovitvah. 

Število normalno razvitih plodov na parcelo
Ob spravilu preštejemo normalno razvite plodove na celi parceli.

Število nezrelih plodov na parcelo
Ob spravilu preštejemo majhne (≤10 cm premera) in nezrele, zelene plodove na celi parceli.

Število gnilih plodov na parcelo
Ob spravilu preštejemo gnile plodove na celi parceli.

[bookmark: _Toc160594262][bookmark: _Toc535407054]Druge meritve, ocene in opazovanja

	Analiza 
	Metoda analize oz. standard

	Vsebnost vlage v semenu
	SIST ISO 711:1997

	Masa 1000 semen – absolutna masa 
	SIST ISO 520: 1997

	Vsebnost olja v semenu
	SIST ISO 659:1995

	Vsebnost surovih beljakovin v semenu 
	SIST ISO 5983-2:2005



Vzorec se označi s šifro sorte v poskusu. Za laboratorijske analize kakovosti semena (vlaga, masa 1000 semen in vsebnost olja in surovih beljakovin) je potrebno pripraviti povprečni vzorec, in sicer do 0,5 kg semena / sorto. Rezultati analiz se prikažejo v končnih rezultatih preizkušanja. Poleg vsebnosti surovih beljakovin in surovih maščob se prikažejo tudi pridelki na ha.


[bookmark: _Toc160594272][bookmark: _Toc535407055]OBDELAVA PODATKOV IN VREDNOTENJE REZULTATOV

[bookmark: _Toc160594273][bookmark: _Toc535407056]Veljavnost poskusa

Veljavnost preizkušanja opredeljujeta 2 dejavnika:
- 	pravilnost izvedbe poskusa med rastno dobo,
-	statistična analiza pridelka semena.
 
[bookmark: _Toc160594274][bookmark: _Toc535407057]Pravilnost izvedbe poskusa

V primeru prizadetosti poskusa zaradi pojava abiotičnih dejavnikov (npr. toča, močan veter, suša, poplave), se za posamezno leto lahko zavrže rezultate celotnega preizkušanje na določeni lokaciji. 


[bookmark: _Toc160594276][bookmark: _Toc535407058]Statistična analiza 

Pri statističnem izvrednotenju pridelka semena, ki je eden od pokazateljev korektnosti opravljenega poskusa, se upoštevajo naslednja merila:
-	če je KV < 24  % je preizkušanje veljavno,
-	če je KV > 25 % se preizkušanje zavrže. 

V primeru, da je vrednost koeficienta variacije visoka, jo je potrebno obrazložiti.

[bookmark: _Toc160594277][bookmark: _Toc535407059]Statistična obdelava podatkov

Obdelajo se naslednji rezultati preizkušanja:
- 		pridelek semena (preračunan na 9 % vlage)

Enoletni rezultati pridelka semena se obdelajo po statistični metodi analize variance (Anova), razlike med njimi se zaznavajo s pomočjo Duncanovega testa mnogoterih primerjav (ali LSD testom) s 95 % intervalom zaupanja.
 
Na podlagi obdelanih rezultatov preizkušanja je potrebno za posamezno sorto v postopku vpisa v SL podati mnenje o primernosti pridelave v določenih ekoloških razmerah.


[bookmark: _Toc160594278][bookmark: _Toc535407060]POROČANJE IN POSREDOVANJE REZULTATOV

Podatki se letno prikažejo za vsako lokacijo. Kasneje se ovrednotijo na nivoju sorte in prikažejo v končnem poročilu, ki mora vsebovati:
-	opis lokacij preizkušanja,
-	seznam preizkušenih sort (označijo se s šiframi in registrskimi številkami), vključno s 
standardnimi sortami,
-	opis izvedbe poskusa,
-	statistično ovrednotene rezultate pridelka,
-   tabelarični prikaz vseh opazovanj in meritev, vključno z rezultati kemijskih analiz.

[bookmark: _Toc160594279]Izvajalec preizkušanja pripravi vmesna (letna) in končna poročila preizkušanja VPU sort za potrebe sortne komisije in jih pošlje Upravi. Rezultati se posredujejo do 15. novembra kot delni podatki o pridelku oz. do 31. decembra kot popolni podatki (vključno z rezultati kakovostnih parametrov) v letu preizkušanja. 
PRILOGA  1



1.1 Ocene za razraščanje rastlin

	Ocena
	Pomen – število stranskih poganjkov na 20 rastlinah

	1 
	Grmičasta rast 

	3 
	Polgrmičasta rast – vreže dolge do 0,5m

	5 
	Vreže dolge od 0,5 do 2m 

	7 
	Vreže dolge od 2 do 4m 

	9 
	Vreže daljše od 4 m 



























[bookmark: _Toc160594281][bookmark: _Toc535407061]PRILOGA  2


2.1 Ocena okužbe z rastlinskimi boleznimi 

Pri oceni okužbe z rastlinskimi boleznimi se opazujejo bolezni, ki so označene v spodnji preglednici.

	Škodljivi organizmi

	Opis metode

	Pepelovka (Erysiphe orontii Carst.)        
	Odpornost sorte in stopnja poškodbe se oceni vizualno na vsaki osnovni parceli z ocenami, ki so navedene v nadaljevanju priloge 2. Ocenjuje se v bujni rasti julija in avgusta.

	Kumarna plesen (Pseudoperonsopora cubensis)
	Odpornost sorte in stopnja poškodbe se oceni vizualno na vsaki osnovni parceli z ocenami, ki so navedene v nadaljevanju priloge 2. Ocenjuje se v bujni rasti, predvsem v mokrem vremenu.

	Bakterijski ožig bučnic (Pseudomonas lachrymans)
	Stopnja poškodbe se oceni vizualno na vsaki osnovni parceli z ocenami, ki so navedene v nadaljevanju priloge 2. 

	Kumarni mozaik (Cucumis mosaic virus)
	Stopnja poškodbe se oceni vizualno na vsaki osnovni parceli z ocenami, ki so navedene v nadaljevanju priloge 2. 



2.2 Osnovna shema za bonitiranje

	Ocena
	Pomen

	1 
	Ni bolezenskih znakov ali poškodb

	2 
	Zelo malo bolezenskih znakov ali poškodb

	3 
	Malo bolezenskih znakov ali poškodb

	4 
	Malo do srednje močni bolezenski znaki ali poškodbe

	5 
	Srednje močni bolezenski znaki ali poškodbe

	6 
	Srednje močni do močni bolezenski znaki ali poškodbe

	7 
	Močni bolezenski znaki ali poškodbe

	8 
	Močni do zelo močni bolezenski znaki ali poškodbe

	9 
	Zelo močni bolezenski znaki ali poškodbe

